section_heading: Životopis
paragraph_text: Osnovnoškolsku naobrazbu stekao je u Kupresu i Livnu, četiri razreda gimnazije završio u Gučoj Gori, dva u Visokom, a filozofsko-teološki studij u Livnu i Gučoj Gori. Za svećenika je zaređen 1907. i od tada obnaša različite dužnosti: djeluje kao duhovni pomoćnik i duhovnik časnih sestara, župnik, vikar... Svoje uradke objavljivao je u brojnim časopisima: ''Glasnik sv. Ante Padovanskog, Naša misao, Napredak, Dobri pastir.''